open-index/open-wikipedia-markdown huggingface dataset:
Desyerto del Sahara

El **desyérto del Sahara** es el desyerto kalido más grande del mundo, el kualo tiene unos 9.065.000 km² de ekstension. Se topa enel nord de Afrika, separando el kontinente en dos rejiones: Áfrika mediterránea al nord i Áfrika subsahariana al sud. Limita al este kon la mar Kolorada, i al oksidente kon el oseano Atlantiko; al norte kon las montanyas Atlas i la mar Mediterraneo. Tiene más de 2.5 milyones de anyos. El su nombre tiene su orijin enel biervo arabo *ṣaḥrāʾ* صحراء (desyerto). Esta ekstendido por 11 payises: Arjelia, Tunesia, Marroko , Sahara Oksidental, Mauritania, Mali, Nijer, Libia, Chad, Ayifto i Sudan, afilu es konosido ke el Sahara se achika i krese periodikamente, por lo ke sus frontieras no siempre son presisas.

Este desyerto se topa en kaji todos los payises del nord de Afrika ande la kultura araba es la mas emportante. Las dunas de arena empiesan serka del Alto Atlas i yegan asta las rejiones tropikalas al sud. Enel Alto Atlas, sólu se topan arvoles asta unos metros de los rios flakos i kon poka agua. Afilu estos arvoles son muy védres, aziendo kontrasto kon la arena de la rejion. Tambien se topan muchas palmeras de datiles. Algunas veses los oasis tienen kanales para uzar el agua para arrufiar la siembra. Los tuareg yaman en su lingua tamazight a kaji todo el Sahara: Teneré (El Desolado); ahuéra de la nasión Tuareg el biervo *Teneré* sinyifika prinsipalmente el "desyerto del desyerto", la rejión sentrala i mas seka del Sahara.

## Payises enel Sahara
 
Los sigientes payises se ankontran total o parsialmente kuvridos por el Sahara.

*  Arjelia
*  Ayifto
*  Chad
*  Libia
*  Marroko
*  Mauritania
*  Mali
*  Nijer
*  Repuvlika Araba Saharaui Demokratika
*  Sudan
*  Tunesia

## Atamientos eksternos
* Desierto del Sahara (Biomas del Mundo) 
* Flora y fauna del Sahara 
* Nómadas del agua en el antiguo Sáhara 

Kateggoría:Vikipedya:Artikolos kon grafia ladina
Katēggoría:Afrika
Katēggoría:Desyertos
Angela Merkel

**Angela Dorothea Merkel** (nasida komo **Angela Dorothea Kasner** en Amburgo, Almania, el 17 de Djulio de 1954) es una politika almana, kanzilyera del su payis desde el anyo 2005.

Merkel es miémbro i prezidenta del partito Union Demokrata Kristyana de Almania (én almán *Christlich-Demokratische Union Deutschlands*) desde el anyo 2000 i endemas diputada del Bundestag, la kamara basha del parlamento almán, ande representa a un grup de distritos ke inkluye los de Pomerania Oksidentala i Rügen, ansina komo la sivdad de Stralsund, en la beira de la Mar Baltiko. Es la priméra mujer ke govyerna Almania desde los diyas de la Emperatrisa Teófano Skleraina i es oy endiya una de las mujeres mas puederozas del mundo, asigun el magazin Forbes.

El 16 de Marso del anyo 2008, Merkel vijitó Israel, para felisitar al payis en el su 60ien aniversario

## Referensias


Kateggoría:Vikipedya:Artikolos kon grafia ladina
Kateggoría:Politikos de Almania
Kateggoría:Mujeres polítikas
Sfenks

En la mitolojiya gréga, la **Sfenks** (en grégo antiko *Σφίγξ*, biervo relasionado kon *σφίγγω*, ‘estrangular’) era un demon de destruksiyon i negro mazal, el kualo se apresentava kon fácha de mujer, puerpo de leon i alas de pasharo, anke en el Antiko Ayifto, una sfenks era un ser fabulozo apresentado jeneralmente komo un leon apozado kon kavesa de ombre. Las sfenks konformavan parte de la kompleksa mitolojiya ayifsiana. En Ayifto, la sfenks era el siman de la famiya de Paró.

## Ver endemas
*Gran Sfenks de Giza

Kateggoría:Vikipedya:Artikolos kon grafia ladina
Kateggoría:Mitolojiya Gréga
Kateggoría:Mitolojiya de Ayifto
Llivia

**Llivia** (***Llívia*** ofisialmente i en lingua katalana) es un eksklave de Espanya en Fransia. Se trata de una munisipalidad ubikada a 153 kilómetros al nord de la kapital de su provinsia, la Djirona, entornada kompletamente por Fransia, asigun el Tratado de los Pirineos del anyo 1659. 

En la sivdad vieja de Llivia se topa la Farmasiya Esteve, una farmasiya de orijin medieval aperturada al empesijo del syéklo XV i trokada dempues en un muzeyo.

## Referensias


Kateggoría:Vikipedya:Artikolos kon grafia ladina
Katēggoría:Lokalidades de Katalunya
Katēggoría:Eksklaves
El Amaneser

**El Amaneser** es un magazin insertado endjuntamente kon el Djurnal Şalom, kon frekuensa mensuala. Es publikado por el Sentro de Investigasyones sovre la Kultura Sefardi Otomana-Turka desde Marso del anyo 2005. Es la sigunda revista enel mundo publikada kompletamente en lingua djudeo-espanyola dempues de Aki Yerushalayim en Israel. Endemas de ser espartida de grasia kon el djurnal, la revista tiene suskriptores de munchos payises del mundo, afilu Japon, Kina i Filipinas.

## Referensias


## Atamientos eksternos
* El Amaneser

Kateggoría:Vikipedya:Artikolos kon grafia ladina
Katēggoría:Djurnales djudios
Belogrado

**Belgrado** (en serbio: **Beograd**; *la sivdad blanka*, eskrito en alefbet kiríliko **Београд**) es la sivdad kapitala de la Repúvlika de Serbia i la sivdad más grande de la antika Djugoslavia.

## Sivdades ermanadas
*  **[[Chicago]]**, Illinois, Estatos Unitos d'Amerika
*  **[[Coventry]]**, Inglaterra, Reyno Unido, 
*  **[[Tripoli (Libia)|Tripoli]]**, Libia

Endemas, Belogrado tiene akódros de amistad i de kooperasion kon otras sivdades:
*  **[[Atina]]**, Gresia 
*  **[[Banja Luka]]**, Bosnia i Hersegovina 
*  **[[Pekin]]**, Kitay 
*  **[[Berlin]]**, Almania 
*  **[[Kyiv]]**, Ukraina 
*  **[[Milano]]**, Italia 
*  **[[Mosku]]**, Rusia 
*  Tel Aviv, Israel
*  **[[Roma]]**, Italia 
*  **[[Lyublyana]]**, Eslovenia 
*  **[[Skopia]]**, Makedonia 

En Jenero de 2007, la sivdad establesió un muevo akódro de ermanamiento kon Lahore, Pakistan, el kualo se espera desvelopar.

## Referensias

Katēggoría:Sivdades kapitalas
Kateggoría:Lokalidades de Evropa
Kateggoría:Vikipedya:Artikolos kon grafia ladina
Kateggoría:Lokalidades kon mas de 1.000.000 de moradores
Kateggoría:Serbia
David Ben Gurion

**David Ben-Gurion** (en ivrit **דָּוִד בֶּן־גּוּרְיוֹן**). Líder zionista, djurnalista, politiko i estadista yisraelí era el Primér Ministro de Israel entre los anyos 1948 i 1954 i endemas entre los anyos 1955 i 1963 i uno de los prinsipales bregadores por el establesimiento del Estado djudio. Ben-Gurion deklaró ofisialmente la independensia del Estado de Israel, el 14 de Mayo de 1948.

## Chikés i mansevés

David Ben Gurion nasio komo **David Grün** en la viya de Płońsk, Polonia (para akeyos diyas parte del Imperio Ruso) el 16 de Oktubre de 1886. De chiko fue elevo de un «heder», eskola tradisionala primaria djudia relijioza. Dempues de la muerte de su madre, Sheindl, kuando el tinía 11 anyos, se fue a una eskola fondada por el su padre, Avigdor, kon el kualo ambezó ivrit, sus kreyensias zionistas i sosyalistas. El antisemitizmo ke se bivía en la Evropa Orientala de empesijos del syéklo XX i afitos komo el pogrom de Chisinau de 1903, kriaron influensa en su visyon de vida. Ansina, kuando ainda era un mansevo, fondó endjuntamente kon unos amigos de Płońsk un movimento de mansevos djudios, «Ezra», el kualo ajudava a los mansevos zionistas dezeyozos de azer aliya kon el ambezamiento del ivrit i de lavores del kampo. Kuando tinía 18 anyos se fue a bivir a Varsovia i se izo myembro del partito politiko zionista sosyalista «Po'alei Zion» (en ivrit, "lavorantes zionistas"), razon por la kuala fue yevado a prizión dos veses durante la Revolusion Rusa de 1905. En 1906, de edad de 20 anyos, desidió azer aliya, anke la Tierra Santa ainda se ankontrava basho kontrolo del Imperio Otomano, durante la yamada Sigunda Aliya.

Murio en Sde Boker, Israel, el 1 de Disiembre de 1973. 

Kateggoría:Primeros Ministros de Israel
Kateggoría:Politikos djudios
Kateggoría:Politikos israelianos
Kateggoría:Vikipedya:Artikolos kon grafia ladina
Turnesol

**Turnesol** (*Helianthus annuus*) es una mata de la famiya *Asteraceae* i de orijin amerikano, la kuala es sembrada en todo el mundo komo ornamento i endemas para uzar las semiyas de sus flores, las kualas son uzadas para azer azete. Es yamada ansina deke su flor turna todo el diya mirando verso el sol. La mata puede kreser asta varios metros, kon pokas ojas y las flores pueden ser de kolor amariyo, portokal i afilu moreno.

El azete kitado de las semiyas, yamado azete de turnesol, es empiegado en la kuzina para friyir i azer biodiesel para mover otomobiles, otobuses i kamiones. Endemas, las semiyas se pueden azer arina para kon eya azer kumida para trupas de bestias. Los kolonos espanyoles yevaron el turnesol a Evropa enel empesijo del syéklo XVI

## Referensias

Kateggoría:Agrikultura
Kateggoría:Azete
Kateggoría:Vikipedya:Artikolos kon grafia ladina
Yaprak

Las **yaprakes** son las ojas de parra inchidas de arroz, el kualo puede yevar o no karne, son un plato tipiko de la kumida sefaradi, espesialmente de akeyas komunitas kon orijin en las rejiones del Imperio Otomano; la oja de parra es jeneralmente de una uva yamada uva sultana, la kuala parese una kol arizada. El biervo viene del turkano *yaprak*, el kualo sinyifika "oja". En los Balkanes se uzan las ojas de brokoli. Si yevan karne, se yevan a la meza kon yaurt.

## Referensias


Kateggoría:Vikipedya:Artikolos kon grafia ladina
Kateggoría:Vedruras inchidas
Kateggoría:Kuzina de Turkiya
Kateggoría:Kuzina Sefaradi
Kateggoría:Kuzina de los Balkanes
Buenos Ayres

La sivdad de **Buenos Ayres** (su nombre ofisial es "Ciudad Autónoma de Buenos Aires" en kastilyano) o yamada Kapitala Federala por ser sede del govierno federal arjentino es la kapitala de la Repuvlika Arjentina. Se topa en la rejion sentro-este del payis, ensima de la beira oksidentala del Río de la Plata, en las Pampas. Es una sivdad de unos 3 milyones de avitantes, la kuala konforma parte de un area metropolitana yamada Gran Buenos Ayres, la kuala tiene kaji 13 milyones de avitantes, la mas grande del payis. Ansina, el Gran Buenos Ayres es una de las sivdades mas grandes del mundo i es un sentro emportante de aktividad kulturala, industriala, intelektuala i akademika. La sivdad es una sivdad otonoma, la kuala es una de las 24 provinsias en las kualas el payis se ankontra dividido. 

## Governo
La sivdad esta dividida ofisialmente en 15 komunas, ke inkluyen uno o mas de sus 48 kuartieres.
* **C1:** Retiro, San Nicolás, Puerto Madero, San Telmo, Monserrat i Constitución.
* **C2:** Recoleta
* **C3:** San Cristóbal i Balvanera.
* **C4:** Boca, Barracas, Parque Patricios i Nueva Pompeya.
* **C5:** Almagro i Boedo.
* **C6:** Caballito.
* **C7:** Flores i Parque Chacabuco.
* **C8:** Villa Soldati, Villa Riachuelo i Villa Lugano.
* **C9:** Parque Avellaneda, Liniers i Mataderos.
* **C10:** Villa Real, Monte Castro, Versalles, Floresta, Vélez Sársfield i Villa Luro.
* **C11:** Villa Gral. Mitre, Villa Devoto, Villa del Parque i Villa Santa Rita.
* **C12:** Coghlan, Saavedra, Villa Urquiza i Villa Pueyrredón.
* **C13:** Belgrano, Núñez i Colegiales.
* **C14:** Palermo.
* **C15:**  Chacarita, Villa Crespo, Paternal, Villa Ortúzar, Agronomía i Parque Chas.

## Akodros
### Sivdades ermanas
La sivdad de Buenos Ayres es ermanada, entre otras, kon las sigientes sivdades:

*  Yerushalayim, Israel
* Tel Aviv, Israel
* Damask, Surya
* Barselona, Espanya
* Madrid, Espanya
* Kadiz, Espanya
* Kyiv, Ukrainia
* Praga, Chekia
* Varsovia, Polonia
* Paris, Fransia
* Nu York, Estados Unidos de Amerika
* Miami, Estados Unidos de Amerika
* Montevideo, Uruguay
*  Sivdad de Meksiko, Meksiko

## Ver endemas
* Gran Buenos Ayres

## Referensias


## Atamientos Eksternos

* Portal del Gobierno de la Ciudad de Buenos Aires 
* Información Geográfica de la Ciudad de Buenos Aires: sitio oficial con mapas, fotos satelitales y demás información pública 
* Atlas ambiental de Buenos Aires 
* Buenos Aires: guía de arquitectura 

Kateggoría:Vikipedya:Artikolos kon grafia ladina
Katēggoría:Sivdades kapitalas
Katēggoría:Lokalidades de Arjentina
Kateggoría:Lokalidades kon mas de 1.000.000 de moradores
Dolar de los Estados Unidos

El **Dolar de Estados Unidos** es la unidad monetaria ofisial de los Estatos Unitos d'Amerika. Anke este klasa de dólares sólu se aze en Estados Unidos, otros payises la uzan komo moneda ofisiala, komo Ekvador, Timor Oryentala, El Salvador i Panama, a traverso de akódros o para trokar sus parás nasionalas poko valutozas. El kodigo ISO 4217 para estas parás es **USD** i el siman uzado para apresentar el dolar es US$, ande *US* sinyifika "United States", "Estados Unidos".

## Atamientos eksternos
* 

Katēggoría:Monedas
Katēggoría:Vikipedya:AY
Katēggoría:Estados Unidos
Sivdad globala

**Sivdad globala** o **sivdad mondiala** es un konsepto de jeografiya de las sivdades dezvelopado por el departamento de Jeografiya de la Universita de Loughborough. Esta definision es uzada en akeyas sivdades ke tienen syertas karakteristikas por modo de la globalizasiyon i al kresimyento de las sivdades. Las "sivdades globalas" son las ke tienen un efekto direkto en los menesteres mondialos a traverso de algo mas ke sólu medio sosyal-ekonómiko, kon influensa en la kultura i la politika. Este biervo fue definido por *Saskia Sassen*, aziendo referensia a Londra, Mueva York, Paris i Tokio, en kontro del biervo megasivdad, en su ovra de 1991 yamada *La Sivdad Globala*.

## Karakterístikas
*La sivdad es konosida internasionalmente.
*La sivdad tiene organizados evenementos internasionales, komo por egzempio evenementos esportivos (Djuegos Olimpikos o la Kupa Mondiala de Futbol), politikos o sosyales, o ser sede de organismos internasyonales.
*La sivdad tiene una povlasion grande en su area metropolitana.
*La sivdad tiene un ayroporto el kualo fonksiona komo un "hub" internasional, ande arriven bolos kon grandes sivdades del mundo. 
*La sivdad tiene un modérno sistem de transporto interno (metro i otobuses) i kon otras sivdades, kon otopistas i trénos de alto prestor. 
*La sivdad tiene una infrastruktura dezvelopada de telekomunikasiones.
*La sivdad kale tener una shena kulturala dezvelopada, shukur a la egzistensia de festivales de sinema, konsertos, galeriyas de arte, muzeyos, ets.
*La sivdad es la sede de entreprisas iunternasionalas i aktividades komo ferias komersialas i una borsa ke la agan una sivdad importante para negosios.
*La sivdad tiene un alto dezvelopamiento sosyal, universitas i sentros de investigasion

Para alkunos, Londra, Mueva York, Paris i Tokio syémpre estan konsideradas komo las "katro grandes" sivdades del mundo - endemas de ser un siman del kapitalizmo global. Afilu, munchos otros akademikos azen la lista de sivdades globalas kon otras.

## Referensias


## Atamientos eksternos

*Globalizasiyon i sivdades mondialas 

Kateggoría:Vikipedya:Artikolos kon grafia ladina
Kateggoría:Sivdades
Kateggoría:Globalizasiyon
Ajenos nunka mas (filmo)

**Ajenos nunka mas** (titolo orijinal en inglez: **Strangers No More**) es un filmo dokumentalo kurto enriva de una eskola en Tel Aviv, en la kuala los ninyos de 48 diferentes payises i kada uno kon su orijin arrivan endjuntos para ambezar. El filmo va enriva de tres elevos: Johannes, de Eritrea; Esther, de Sud-Afrika i Mohammed, de Darfur, los kualos ugrashean para akostumbrarsen a bivir en Israel, ambezan ivrit i leat leat amostran las istoryas de las sus vidas. El filmo es echo en la eskola Bialik-Rogozin  en Tel Aviv. Esta produsido i dirijido por Karen Goodman i Kirk Simon de la entreprisa Simon & Goodman Picture Company; esta kompanyia tiene resivido katro premios Oscar i tres Emmys. El filmo resivió el premio Oscar por Amijor Filmo Dokumentalo Kurto enel anyo 2011.

## Atamientos eksternos
* Oja ofisiala del filmo

## Referensias


Kateggoría:Vikipedya:Artikolos kon grafia ladina
Katēggoría:Filmos
Katēggoría:Filmos Yisraelis
Katēggoría:Filmos dokumentalos
Katēggoría:Filmos en Ivrit
Eritrea

**Eritrea** es un payis de Afrika Oryentala. Tiene las sus frontieras al nord i al oeste kon Sudan; al sud con Etiopia i Djibuti; el este del payis esta konformado por la beira kon la Mar Kolorada. La etimolojiya del su nombre viene del biervo grégo *eritros*, ke sinyifika «kolorado». El payis resivió su independensia de Etiopia enel anyo 1993, lo kualo aze al payis uno de los mas djovenes del mundo.

## Istorya
Asta el anyo 1890, kuando Italia la izo su kolonia, la rejiion yamada Eritrea Italiana konformó parte de varios reynos de la rejión. El Reino de Italia krió la kolonia de Eritrea en este anyo i konformó parte del imperio asta dempues de la sigunda gerra mondiala, kon las mismas frontieras ke tiene aktualmente el payis. 

Los italianos trusheron un grande dezvelopamiento a la Eritrea Italiana, desde la agrikultura asta las industrias básikas i la infrastruktura. La kapitala, Asmara tuvió un dezvelopamiento arkitektoniko (espesialmente en Art Deco) ke ainda oy endiya es apresiado. En la anyada de 1940 la kolonia de Eritrea tinía unos 100.000 kolonos, i esto jeneró influensa en la arkitektura de alkunas de sus sivdades i en la relijión. Enel anyo 1941, Eritrea fue konkistada por los inglezes i fue echa parte del Imperio Britaniko. Enel anyo 1952 Eritrea izo parte de una federasiyon kon Etiopia asta el anyo 1962, kuando la federasiyon fue akavada i Eritrea fue echa una provinsia mas del payis. Antonses se krió un movimento de resistensia en kontro del imperio etiopiko ke kresió asta yegar a una gerra enel anyo 1983. Enel anyo 1987, ya basho kontrolo del "Frente Popular para la Libertad de Eritrea", es deklarada rejion otonoma ariéntro de Etiopia. Enel anyo [1993 se aze independiente i el payis es rekonosido, lo kualo no izo ke el payis no yegara a gerrerar kon teman en 1996 i kon Etiopia dos vezes en los anyos 1997 i 2000. La ultima gerra fue detenida shukur a los eshuérsos de las Nasiones Unitas, endemas ke enel anyo 2002, la Korte Internasionala de Djustisia establesio las frontieras entre los dos payises, anke Etiopia ainda no aksepta esta resolusiyon i ainda egziste el perikolo de una gerra.

## Atamientos eksternos

Katēggoría:Vikipedya:AY
Katēggoría:Paizes
Katēggoría:Afrika
Katēggoría:Eritrea
Afrika del Norte

**Afrika de Nord** o **Afrika del Norte** es la rejión más al nord del kontinente afrikano. Esta rejion tiene sus limitos al nord kon la mar Mediterráneo, al este kon la mar Kolorada i el Sinai, al oeste con el oseano Atlantiko i al sud con el desyerto del Sahara. El Maghreb es parte de Afrika del Nord. 

## Payises ke konforman Afrika del Nord
*  Arjelia
*  Ayifto
*  Libia
*  Marroko
*  Sahara Oksidental (rekonosido solo por algunos payises)
*  Sudan
*  Tunesia

## Klima i Jeografiya
Los klimas de Afrika del Nord son: klima mediterráneo, klima de estepas i desértiko. El nord de Afrika esta yeno de montanyas, komo el Gran Atlas, Atlas Medio, Anti-Atlas, Atlas Chiki, el Atlas del Sahara, el Ahaggar i rejiones komo la meseta Tasili, el desyerto de Libia i los montes Tummo. Los montes más altos de esta rejión son: en Marroko el monte Toubkal con 4165 m. i en Arjelia el monte Tahat kon 2918 m.

## Idrografiya
Ríos Umerbiya, Uadi Draa, Sebou, Mouluya i Cheliff al oeste i el río Nilo al oryente. Egzisten munchas lagunas saladas yamadas *[[chotts]]*.

## Ekonomiya
### Agrikultura
La rikza de Ayifto, desde la antikitá, esta bazada en la agrikultura i los kampos se azían fertiles kon el lodo de las kresidas anualas del Nilo. En Marroko, el 48% de la povlasión lavora en la agrikultura; los prinsipales produktos se esta rejión son trigo, uvas, asukar, algodon, olivas, sevada, portokales, limones i arroz.

### Ganado i peshka
En Afrika del Nord se tienen trupas grandes de kavras, kodreros i gameos, espesialmente en las rejiones sekas. Marroko es el prinsipal produktor de sardinas del mundo i tambien es grande la produksiyon de espondjas.

### Minas
El petroleo i el gaz natural son rikezas muy emportantes ma tambien se topa plomo, sal, karvon, plata i fosfatos.

### Industria
La industria más dezvelopada es el turismo. Las pirámides, fraguas antikas i objektos del Antiko Ayifto milenaria azen ke muncha djente viaje al payis.

## Demografiya

Grupos étnikos:
* Arabos 25%
* Bereberes 75% 

Linguas:
* Arabo
* Fransez
* Linguas bereberes 
* Kastilyano 
Religiones:
* 97% musulmanos
* 2% kristyanos
* 1% Djudios

## Referensias


## Ver endemas

* Afrika del Sud
* Afrika Oksidentala
* Afrika Oryentala

## Atamientos eksternos
* North of Africa 

Katēggoría:Jeografia
Katēggoría:Afrika
Kateggoría:Vikipedya:Artikolos kon grafia ladina
Komersio

**Komersyo** sinyifika el sistema entero de ekonomiya ke konstituye la ambyentasyon por negosyos, ansi yamados komersyales. El sistema inkluye otros sistemas legales, ekonomikos, politikos, sosyales, kulturales i de teknolojiya ke son operando en kualker payiz o red de payizes. Tambyen, el komersyo se puede ser definido komo un segundo komponente de negosyos ke inkluye toda l'aktivitá ke kontribuye al transfirir de byenes de fazyendo al konsumador.

Kateggoría:Vikipedya:Artikolos kon grafia ladina
Kateggoría:Ekonomiya
Nasyones Unidas

La **Organizasyón delas Nasyones Unidas** (**ONU**) o simplemente **Nasyones Unidas** es la mas grande organizasión internasionala ke eksiste. Está definida como una asosiación de govierno mondial con el buto de hazer kolay los acodros en  Diricho internacional, la paz i seguridad internacionalas, el desvelopamiento ekonómiko i sotsial, los menesteres humanitarios i los diritos humanos. La ONU fue criada el 24 de Octubre de 1945 en la civdad de San Francisco por 51 payises, dempués de la Sigunda Guerra Mondiala, con la sinyatura de la Carta de las Naciones Unidas.

Desde su sede en la civdad de Mueva York, los payises miembros de la ONU i otras organizaciones lisionadas lavoran enjuntamente para desidar enriva de temas emportantes para el mundo. La ONU está conformada por varias sub-organizaciones, como la Asamblea Generala, el Consejo de Seguridad, el Consejo Económico i Social, la Secretariya Generala i la Corte Internacionala de Justicia. La ONU se ancontra dirigida por el Secretario General. El actual es Ban Ki-moon de Korea del Sud, desde el 1 de Jenero de 2007, trocando al ghaneso Kofi Annan.

## Referensias

## Atamientos eksternos

* Priméra Oja de las Nasyones Unidas
* Karta de las Nasyones Unidas 

Kateggoría:Vikipedya:Artikolos kon grafia ladina
Kateggoría:Organizasiones internasionalas
Filmo dokumentalo

Un **filmo dokumentalo** es la apresentasiyon de la realidad a traverso de un filmo. La organizasiyon i estruktura de imájenes, sonetes, tekstos i entrevistas asigún el punto de vista del direktor define el tipo de dokumentalo.

El orden enel kualo estan apresentados estos objektos, la imaje del avlánte enel filmo, el orijin de estos objektos — vedraderos, apresentasiones, infografiyas, ets. — jeneran una tantos diferentes formatos de filmo dokumentalo, ke van desde el dokumentalo puro asta los de djurnalismo, el dokudrama (filmo enel kualo los personajes vedraderos azen de eyos mismos) i asta el dokumental mintirozo konosido komo *Mockumentary*.

## Referensias


Kateggoría:Vikipedya:Artikolos kon grafia ladina
Katēggoría:Filmo
Katēggoría:Kultura
Ding Dong

**Ding Dong** es una kantika pop kantada por la kantadera yisraeliana Dana International, la kuala va ser kantada enel konkorso Kdam Eurovision 2011 el 8 de Marso, ande va ser elijir la kansion ke va yevar la mediná para el konkorso Eurovision 2011 en Düsseldorf, Almania. Va ser distrivuyida komo un single algunos diyas dempues de la final nasionala.

La kantika no yegó ala final del konkorso, enel kualo ganó la kantika de Azerbaijan, Running scared.

## Referensias


Kateggoría:Kantikas yisraelis
Kateggoría:Kantikas en ivrit
Kateggoría:Kdam Eurovision
Kateggoría:Eurovision
Paizes Bashos

Los **Payises Bashos** (en neerlandez: *Nederland*) es un payis evropeo el kualo konforma parte del Reyno de los Payises Bashos (*Koninkrijk der Nederlanden*), el kualo se konforma endemas de las isolas de Aruba, Kurasao i Sint Maarten. Es myémbro de la Union Evropea (UE). En los Payises Bashos se topa la organizasiyon i la administrasiyon del reyno, i es la sede ofisiala de la Famiya Real Olandesa, ansina komo de sus autoridades exekutivas, lejislativas i djudisialas. 

Komo lo dize el su nombre, el payis está konformado por tierras (*land*) bashas (*neder*) de las kualas una treséra parte está al nivel del mar o por debasho de este. Jeneralmente es yamado kon el nombre de su rejión istórika más konosida i emportante, **[[Olanda]]**, ubikada al oksidente del payis. Su lingua ofisiala es también yamada tradisionalmente komo *[[lingua olandesa|olandez]]*, anke esto es un yerro deke el su nombre ofisial es neerlandez.

Los Payises Bashos se topan enel noroeste de Evropa i tienen sus limitos al nord i oeste kon la mar del Nord, al sud kon Beljika i al este kon Almania. El payis es una de las rejiones kon major densidad de povlasiyon del mundo i endemas es uno de los payises mas dezvelopados: enel anyo 2008 estaba ubikado en el mueveno lugar en dezvelopamyénto umano asigun el Indise de Dezvelopamyento Umano publikado por las Nasyones Unidas. Jeneralmente son konfondidos los Payises Bashos kon la union komersiala del Benelux: België o Belgique (*[[Beljika]]*), Nederland (*Payises Bashos*) i Luxemburg (Luksemburgo); akódro komersial sinyaturado enel anyo 1944.

## Referensias


Kateggoría:Vikipedya:Artikolos kon grafia ladina
Katēggoría:Paizes
Kateggoría:Vikipedya:Artikolos kon varias grafias
Katēggoría:Union Evropea
Kina

**Kina** puede azer referensia a:

*  **[[Repuvlika Popular Kina]]**, jeneralmente yamada **Kina**, es un estado fondado enel anyo 1949 i el kualo tiene el kontrolo del territorio konosido komo Kina kontinentala, Hong Kong i Makao. Endemás, demanda el kontrolo de la isola de Taiwan. Es myémbro de las Nasyones Unidas desde 1971 i tiene el rekonosimyento diplomátiko de la mayor parte de los payises del mundo.
*  **[[Repuvlika de Kina]]**, jeneralmente yamada **Taiwan**, es un payis el kualo tiene el kontrolo unikamente de las isolas de Taiwan, Penghu, Kinmen i Matsu, desde el anyo 1949. Era myémbro (fondador) de las Nasyones Unidas asta 1971. Aktualmente sólo es rekonosido por 24 payises del mundo (ver endemas Status internasional de Taiwan).
*  **[[Imperio Kinezo]]**, ansina yamado el payis basho el kontrolo de la dinastiya Qing desde 1644 fina 1912.
Repuvlika parlamentaria

Una **[[repuvlika]] parlamentaria** es una forma de govierno la kuala fonksiona basho un sistem parlamentario.

En kontrasto kon la **repuvlika presidensiala** i la **repuvlika semipresidensiala**, el shefe del estado, jeneralmente, no tiene poderes exekutivos vedraderos komo un Presidente exekutivo, ya ke la majorita de estos poderes los tiene el shefe de govierno, jeneralmente yamado primer ministro. Afilu, el shefe de estado i el shefe de govierno kale ke konformen un solo buró en una repúvlika parlamentaria (komo Sud-Afrika o Botsuana), ma el presidente se elije de la misma manera ke el primér ministro en los payises kon el Sistema de Westminster. 

En alkunos payises, el presidente tiene pueder exekutivo legal, para los menesteres jeneralos del govierno (komo en Finlandia o Irlanda) ma no uzan estos puederes uso de estos poderes. Algunas repuvlikas parlamentarias puederian por esto, ser repuvlikas kon un sistem semi-presidensial, anke fonksionando komo una parlamentaria.

Katēggoría:Repuvlika
Katēggoría:Formas de governo
Kateggoría:Vikipedya:Artikolos kon grafia ladina
Repuvlika Popular Kina

La **Repuvlika Popular de Kina** (en lingua kineza **中华人民共和国**, *Zhōnghuá Rénmín Gònghéguó*), yamada jeneralmente **Kina** (**中国**, *Zhōngguó*), es el payis más grande de Asya Oryentala, ansina komo el más povlado del mundo, kon más de 1.300 milyones de avitantes, aproksimadamente la sinkena parte de la povlasiyon mondiala. Kina es una repúvlika sosyalista goviernada por el Partido Komunista de Kina, asigún una rejima de un uniko partido, el kualo administra 22 provinsias, sinko rejiones otónomas (Xinjiang, Mongolia Interior, Tibet, Ningxia i Guangxi), katro munisipalidades (Pekín, Tianjin, Shanghái, i Chongqing) i dos Rejiones Espesialas kon un alto nivel de otogovierno (Hong Kong i Makao). Su sivdad kapitala es Peking i la sivdad más grande del payis es Shanghai.


Beijing-Verbotene Stadt-Halle der zentralen Harmonie-02-gje.jpg|Beijing
China-Grosse Mauer-128-2012-gje.jpg|Great Wall of China
Dazu-Baoding Shan-280-No21-2012-gje.jpg|Dazu, Baoding Shan
Li-Flussfahrt-114-Schiff-2012-gje.jpg|Li river
Yangshuo-Weststrasse-30-2012-gje.jpg|Yangshuo
Longmen-Grotten-Fengxian Si-42-Himmelskoenig-Waechter-2012-gje.jpg|Luoyang, Longmen grottoes
Xian-Terrakotta-Armee-10-2012-gje.jpg|Xi'an, Terracotta Army‎‎
Shanghai-Skyline-30-2012-gje.jpg|Shanghai


## Atamientos eksternos

* Portal en español: Clima, mapas e información turística de China 
* Oja ofisiala de informasion de Kina 
* Diario del Pueblo en línea Edisión en lingua kastilyana del djurnal Renmin Ribao.
* Portal fransez ensima de Kina 

Kateggoría:Vikipedya:Artikolos kon grafia ladina
Kateggoría:Repuvlika Popular Kina
Katēggoría:Paizes
Asya Sentrala

**Asya Sentrala** es una rejion de Asya la kuala se ekstiende desde la mar Kaspia asta las frontieras de Kina i Rusia fista Asya del Sud. Asya Sentrala esta konosida por sus pueblos nomadikos i por la Ruta de la Seda. Por esto, Asya Sentrala es la rejion a traverso de la kuala la djente, los bienes i las ideas an viajado entre Evropa, el Medio Oryente, Asya del Sud i Asya Oryentala .

Egzisten varias versiyones de lo ke konforma Asya Sentrala. Oy endiya se uza la definision de la sub-rejion de la ONU, la kuala esta konformada por Kazakistan, Kirgizistan, Tadjikistan, Turkmenistan i Uzbekistan. Algunas vezes por razones etnikas se adisiona Mongolia, Afganistan, el nord de Pakistan, el nordeste de Iran, el Noroeste de la India i el oksidente de la Repuvlika Popular de Kina. Endemas, egziste ken adisiona otras provinsias de Kina komo Qinghai, Tibet, Gansu i Mongolia Interior, ansina komo el sud de Siberia. Antes del nasimyento de Mahomat i durante la Edad Media, en la rejion bivian pueblos iranios  komo los sogdianos i korasmios sedentarios i a esitas i alanos semi-nómadas. Estos pueblos son los asendientes de los aktualos tadjikos, pashtunes, pamiris i otros pueblos iranios ainda presentes en la rejion. Ma dempues de la arrivada de los pueblos turkanos, la rejion paso a ser ande biven uzbekos, kazahos, kyrgyzos i uiguros, por lo ke munchas vezes Asya Sentrala es yamada Türkestan.

## Referensias


## Atamientos eksternos

* Información amplia y variada sobre el Asia Central de la página del seminario de arqueología oriental e historia del arte de la Universidad Martín Lutero de Halle-Wittemberg 

* La nueva Asia central en el contexto internacional documento de trabajo de Nicolás de Pedro 

* https://web.archive.org/web/20110606115932/http://www.asiacentral.es/ página web del Observatorio Asia Central 

Kateggoría:Vikipedya:Artikolos kon grafia ladina
Katēggoría:Asya Sentrala
Katēggoría:Asya
Katēggoría:Jeografiya
Zionismo revisiyonista

A la ala dirita tradisionala del zionismo se le konose komo **zionismo revisiyonista**. Esta ala fue fondada por Ze'ev Djabotinsky dempues de una separasion en la Organizasion Zionista Mondiala kuando los zionistas más aktivos se alesharon de los órganos ofisiales del zionismo, en la anyada de 1920 kon el buto de konformar una organizasion propia, la kual iva sigir los prinsipios de Theodor Herzl, deke asigun eyos, las organizasiones ofisialas del zionismo (giadas antonses por Haim Weizmann) no azían aksiones menesterozas para la kriasión pishín del Estado djudío en Palestina (en parte por modo de su politika de negosiasiyon kon el Imperio Britaniko) i demandavan una "revisiyon" del zionismo "praktiko" de David Ben Gurion i Haim Weizmann; por esto, el zionismo revisiyonista dezvelopó grupos aktivos kon el buto de kriar el Estado Djudio en la Tyérra de Israel. Un aspekto ke los azía diferentes kon el zionismo de siédra, los revisiyonistas no vidían korrekto mesklar el zionismo kon otras ideolojiyas politikas, ma unir sus eshuérsos en la independensia del Estado djudio, sin azer vida aktiva en la politika internasionala. Para esto, Djabotinsky krió una organizasion djovenil-edukativa en 1923 (Betar), una organizasion polítika enel anyo 1925 (Organizasiyon Zionista Revisiyonista) i un movimento armado enel anyo 1931, Irgun.

El zionismo revisiyonista tiene un gran orgolyo nasional del pueblo djudio, bazado en la kreyensia de ke los djudíos tienen el dirito de kriar su propio Estado en todo Eretz Israel, el kualo estaría konformado por lo ke se tinía konosido komo el Mandato Britaniko de Palestina i lo ke oy se konose komo Djordania, pararebivir los antikos diyas de gloria ebrea en la epoka de David Améleh. Endemas, este movimento esta opozado a entregar territorios basho kontrolo yisraeli i propoza azer aktivitás sosyalas para tener reushitá en sus objektivos. Oy endiya alkunos partitos politikos i organizasiones yisraelis se azen yamar los portadores de la ideolojiya orijinala de Ze'ev Djabotinsky, komo el Likud

## Referensias


Kateggoría:Vikipedya:Artikolos kon grafia ladina
Kateggoría:Zionismo
Olanda

**Olanda** puede azer referensia a:

*  **[[Payises Bashos]]**, payis evropeo, el kualo durante el reynado de Lodewijk I (Luis Bonaparte) de los anyos 1806 a 1810, era yamado ofisialmente **Reyno de Olanda**.
* Olanda, una rejión istórika de los Payises Bashos, la kuala desde el anyo 1840 está dividida en dos provinsias,  Olanda del Nord i Olanda del Sud.
Liga de los Komunistas

La **Liga de los Komunistas** era la priméra organizasiyon marxista internasyonala. El su nombre orijinal era "Liga de los Djustos" i fue fondada por lavorantes almanes en Paris enel anyo 1836. La Liga de los Komunistas fue kriada en 1847 por Karl Marx en Bruselas, dempués de dos anyos de bivir en la kapitala de Beljika i kuando la Liga de los Djustos akspetó sus planteamyentos teórikos.

Kateggoría:Komunizmo
Kateggoría:Vikipedya:Artikolos kon grafia ladina
Dvarim

El livro de **Dvarim** (en ivrit **דְּבָרִים**, *biervos*) es el sinkeno livro de la Tora. Este livro es el diskórso kon el kual Moshe Rabenu va despedirsen del puevlo djudio en la rejion de Moab. 

## Parashot de Dvarim
Este livro es meldado en 11 parashot:
# Dvarim
# Vaethanan
# Ekev
# Reé
# Shoftim
# Ki Titzé
# Ki Tavó
# Nitzavim
# Vayeleh
# Haazinu
# Ve Zot Aberahá

Katēggoría:Livros de la Tora
Kateggoría:Vikipedya:Artikolos kon grafia ladina
Bamidbar

El livro de **Bamidbar** (grégo:**Αριθμοί**, *arithmoi*, ke sinyifika "numeros": en ivrit **במדבר**, *enel [[desyerto]]* (de Sinai)) es el katreno livro de la Tora. Este livro tiene tres partes:

#El puevlo djudio es kuentado enel Sinai i se apresta a sigir su marcha (1–10:10).
#El viaje del Sinai asta Moab, el afito de los espias, el raporto de lo ke ankontraron en la Tyerra de Israel i en konsekuensa, el egzilio por 40 anyos (10:11–21:20).
#En las tyerras de Moab antes de pasar el Yarden (21:21–36).

## Parashot de Bamidbar
Este livro es meldado en 10 parashot:
#Bamidbar
#Nasó
#Beha'aloteha
#Shlah lehá
#Korah
#Hukat
#Balak
#Pinhas
#Matot
#Masé

Kateggoría:Livros de la Tora
Kateggoría:Vikipedya:Artikolos kon grafia ladina
Istorya de los djudios en Libya

La **istorya de los djudios en Libya** tiene sus empesijos enel syéklo III AEK, kuando la rejion de Sirenayka estaba basho kontrolo grégo. Durante la Sigunda Gerra Mondiala, la komunita djudia de Libya sufrio basho las leyes antisemitas de la rejima fasista italiana i por deportasiones echas por las tropas de la armada Nazi. Dempués de la gerra, la violensia en kontro de los djudios izo ke munchos fuyeran del payis verso Israel prinsipalmente, anke alkunos se kedaron en Roma i otros yegaron a Estados Unidos. Basho el governo de Muammar al-Gaddafi, el kualo esta enel govierno desde 1969, la situasion se izo mas zor ainda, aziendo ke la chika komunita ke kedava se fuesse del payis; kon la revolusion, aviyan kedado unos 500 djudios en Libya. El muevo governo metió mano a todas la proprietas de los djudios, ma para el anyo 1974, no aviya mas de 20 djudios en el payis. La ultima djudia de Libya, Rina Debach, deshó el payis enel anyo 2003.

## Referensias


Kateggoría:Istorya de los djudios
Kateggoría:Libya
Kateggoría:Vikipedya:Artikolos kon grafia ladina
Buró Evropeo de las Linguas Minoritarias

El **Buró Evropeo de las Linguas Minoritarias** es una organizasion sin ánimo de lukro kriada enel anyo 1982 por el Parlamento Evropeo kon el buto de dezvelopar las linguas minoritarias a nivel evropeo i mondial. Es finansiado prinsipalmente por el Parlamento Evropeo i la Komisiyon Evropea, endemás de goviernos rejionales i lokales. Desde su kriasion, el Buró aze un eshuérso por muchiguar los kontaktos i la kooperasiyon entre akeyas komunitas avlantes de linguas minoritarias, kon el buto de dezvelopar la diversidad en Evropa i apresentar a mas de 46 milyones de evropeos ke avlan alguna lingua minoritaria. El Buró tiene sedes en las sivdades de Bruselas i Dublin.

## Aktivitas
El Buró tiene entre sus aktivitás prinsipalas:

* A traverso de su red de Komités de los Estados myémbros, el Buró apresenta a las komunitas de linguas rejionalas i minoritarias de la Union Evropea, dezvelopando sus intereses a nivel evropeo i mondial i endemas fonksionar komo kanal de komunikasiyon entre eyas i las organisasiones internasionalas.
*Dar informasion ensima de las linguas rejionalas i minoritarias a los governos, a los medios de komunikasiyon, a la komunidad akadémica i al públiko en jeneral. 
*El Buró tiene un servis de habér de linguas minoritarias i un sentro de dokumentasiyon en su sede de Bruselas.
*Apoyar las inisiativas de las komunitas kon avlantes de linguas rejionalas o minoritarias, aziendo kolay su akseso a finansiamiento evropeo.
*Organisar programas de vijitas akadémikas entre komunitas de avlantes de linguas rejionalas i minoritarias.

## Ver endemás
*Letra Evropea de las Linguas Minoritarias o Rejionalas
*Linguas de la Union Evropea
*Colin H. Williams,(1991) Language in Geographic Context: Linguistic minorities, society, and territory. Kogaｎ Page．　

## Referensias


## Atamientos eksternos
* Buró Evropeo de las Linguas Minoritarias
* CoE ECRML 
* Map of Native peoples, ethnic groups in Europe 

Katēggoría:Konsejo de Evropa
Katēggoría:Linguas Minoritarias
Katēggoría:Organizasiones internasionalas
Kateggoría:Vikipedya:Artikolos kon grafia ladina
Libya

**Libya**, ofisialmente **Gran Djamahiriya Áraba Libya Popular Sosyalista**, es un paiz del norte de Afrika ke se topa enel Maghreb. Su kapitala es Tripoli. Tiene sus limitos kon la mar Mediterraneo al nord, al oeste kon Tunesia i Arjelia, al sudoeste kon Nijer, al sud kon Chad, al sudeste kon Sudan i al este con Ayifto. Oy endiya, el payis tiene la esperansa de vida mas alta enel nasimyento de toda Afrika kon 74 años. Endemas tiene el PIB (nominal) *per capita* más alto de Afrika i el primér lugar en el indise de dezvelopamyénto umano del kontinente.

Fue un estado fundado en el anyo 1968.

### Organizasion territoriala

## Ver endemas
*Istorya de los djudios en Libya

## Refrensias

* Underground "Fossil Water" Running Out  Brian Handwerk, National Geographic, May 6, 2010. 
* Libya turns on the Great Man-Made River Marcia Merry, Printed in the Executive Intelligence Review, September 1991. 

Kateggoría:Vikipedya:Artikolos kon varias grafias
Libya
Djamahiriya

**Djamahiriya** (en arabo, **ﺟﻤﺎﻫﻴﺮﻳﺔ**, puede toparse transkrito endemas komo **Jamahiriya**) es un biervo arabo jeneralmente traduzido komo «Estado de las masas» i es el nombre ke tiene ofisialmente Libya desde la "Deklarasiyon de Sabha" el 2 de Marso de 1977. El biervo fue kriado por Muammar al-Gaddafi, en su ''Livro védre'' para yamar a un tipo de payis kon govierno paresido a la  "Repuvlika del Puevlo" de los payises sosyalistas. Se uza sin traduksiyon kuando se eskrive el nombre kompleto de Libya, «Gran Djamahiriya Áraba Libya Popular i Sosyalista»

La baza de este sistema es la *[[treséra teoriya universala]]* a su vez bazada enel nasyonalizsmo arabo, el Estado de bienestar, i la demokrasia direkta o poder popular sosyalista, endemás de un sistema moral islámiko ke entre otras kosas tiene defendido bever alkól i los djuegos. A esta meskla Gaddafi la yamó sosyalismo islámiko, ande ekonómikamente está permetido el kontrolo privado de entreprisas chikas i entreprisas kriadas por una famiya enel sektor de servisios mientres ke el govierno kontrola las kompanyias más grandes.

Enel govierno de Libya, Gaddafi (el *Kaid*, traduzido lider; transliterasiyon estrikta *Qāʼid*) no tiene dingún ofisio publiko, sólo el titolo onorario de "Gía de la Gran Revolusiyon del Priméro de Setiembre de la Djamahiriya Áraba Libya Popular i Sosyalista" o "Ermano Líder de la Revolusiyon" en las deklarasiones del govierno i la prensa ofisiala. Afilu Gaddafi es el líder de fakto del payis endjuntamente kon una parte de los militares ke tomaron el poder enel anyo 1969 i algunas personas proksimas a Gaddafi, por ser los de la idea orijinala de la revolusiyon.

Kon la "Revolusiyon védre sosyalista" de Gaddafi ke kria la Djamarihiya enel anyo 1977, a la bandiera de Libya se le trokó la kolor a una totalmente védre, ansina komo el *Libro védre* de Gaddafi.

## Referensias


Kateggoría:Politika de Libya
Kateggoría:Tipos de sosyalismo
Kateggoría:Demokrasia direkta
Kateggoría:Libya
Kateggoría:Vikipedya:Artikolos kon grafia ladina
Benedictus XVI

**Benedictus XVI**, nasido komo **Joseph Alois Ratzinger** en Marktl am Inn, Bavaria, Almania, el 16 de Avril de 1927 era un Papás de la Iglesia Katolika. Dempues de la muerte de Ioannis Paulus II, fue elekto komo el 265.º Papa el 19 de Avril de 2005 por los kardenales ke votaron enel kónklave. 

## Relasion kon los djudios
En Marso de 2011 reafirmo en su ovra "Yeshu de Nazaret - Parte II" ke los djudios no amortaron a Yeshu, lo kualo avia kavzado asta muestros diyas un odio grande de parte de algunos kristyanos verso los djudios, muchiguando el antisemitizmo, por lo kualo el primér ministro de Israel Benjamin Netanyahu le mandó una letra en agradesimyénto

## Renunsia
Benediktus XVI desho ofisyalmente el papado el 28 de Fevrero de 2013, por kavza de la su hazinura i edad.

## Referensias


## Atamientos eksternos

Katēggoría:Shefes Espiritualos del Katolisizmo
Kateggoría:Papás
Grupo Visegrád

El **Grupo Visegrád** (konosido endemas komo **V4**) (en madjar: *Visegrádi Együttműködés*; en polako: *Grupa Wyszehradzka*; en cheko: *Visegrádská skupina*; en eslovako: *Vyšehradská skupina*) es una aliansa de katro payises de Evropa Sentrala: Madjaristan, Polonia, la Chekia i Eslovakia. 

Orijinalmente el *Grupo Visegrád* se krió enel anyo 1335, kuando el rey Karl Robert de Madjaristan konvidó a un enkontro enel palasio de Visegrad (en madjar: *Visegrád*) al rey Kazimir III de Polonia i al rey cheko Jan I de Bohemia. Antonses, los tres reyes akodraron no gerrear entre eyos i abediguarsen kon el buto de azer una amijor lision politika i ekonomika.

Oy endiya, el grupo V4 fue kriado en un enkontro de los shefes de Estado i govierno de Chekoslovakia, Madjaristan i Polonia el 15 de Fevrero de 1991. Václav Havel,  de Chekoslovakia, Lech Wałęsa, el presidente de Polonia i József Antall, el Primér Ministro de Madjaristan. El enkontro se izo 656 anyos diskués del orijinalo yamado por el rey Karl Robert en Visegrád, kon el buto de estableser un akódro entre estos tres payises (endagora katro, deke Chekoslovakia en 1993 se separó en Chekia i Eslovakia) para aprestar el proseso de integrasiyon evropea.

Los myémbros del grupo Visegrád fueron akseptados en la Union Evropea el 1 de Mayo de 2004. Todos los payises del grupo aprontaron referenda para entrar en la UE, kon reushitá en los katro payises.

## Atamientos eksternos
* Primera oja ofisiala del Grupo Visegrád

Kateggoría:Istorya de Madjaristan
Kateggoría:Istorya de Polonia
Kateggoría:Istorya de Chekia
Kateggoría:Istorya de Eslovakia
Repuvlika Cheka

La **Chekia** (en cheko, *Česko*), ofisialmente **Repuvlika Cheka** (en cheko, *Česká republika* (*ČR*)) es un payis de la Union Evropea. Tienes sus limitos al nord kon Almania i Polonia, al este con Eslovakia, al sud kon Ostria i al oeste tambien kon Almania. Endjunto a Polonia, Eslovakia i Madjaristan, konforma  el *[[Grupo Visegrád]]* de nasiones de la Evropa Sentrala.

## Istoria
Antigamente este territorio pertenesio a Chekoslovakia.

## Atamientos eksternos

Katēggoría:Chekia
Kateggoría:Vikipedya:Artikolos kon grafia ladina
Katēggoría:Paizes
Katēggoría:Union Evropea
Katēggoría:Paizes de Evropa
Bereshit

**Bereshit** (en ivrit **בְּרֵאשִׁית**, *b'reyshit*, "al empesijo de", el kualo es elprimér biervo del livro) es el primer livro de la *[[Tora]]* i endemás el primer livro del *[[Tanah]]*. Asigun Bereshit, el ombre fue kriado a imajen de El Dio, ansina komo El Dio krio el mundo en sesh diyas i en shabbat deskansó. En este livro aparesen varios de los personajes emportantes para el puevlo djudio, komo Noah, Avraam Avinu, Its·hak, Yaakov i Yosef Atsadik, por enshemplo. Este livro es meldado en 12 parashot.

## Parashot de Bereshit
# Bereshit
# Noah
# Leh-Lehá
# Vayirá
# Hayé Sará
# Toledot
# Vayetzé
# Vayishlah
# Vayeshev
# Mikets
# Vayigash
# Vayehi

Katēggoría:Livros de la Tora
Kateggoría:Vikipedya:Artikolos kon grafia ladina
Shemot

**Shemot** (en ivrit **שמות**, "nombres") es el sigundo livro de la Tora. Es yamado ansina por el sigundo biervo ke aparese eskrito, *Ve-ele shemot* (i.e., "i éstos son los nombres"). Este livro aze referensia espesialmente a kuando El Dio kitó al puevlo djudio de Ayifto.

## Parashot de Shemot
Este livro es meldado en 11 parashot:

# Shemot
# Vayirá
# Bo
# Beshalah
# Yitró
# Mishpatim
# Terumá
# Tetzavé
# Ki Tisá
# Vayahel
# Pekudé

Katēggoría:Livros de la Tora
Kateggoría:Vikipedya:Artikolos kon grafia ladina
Peninsola de Sinai

La **Peninsola del Sinai** o el **Sina** (en arabo **شبه جزيرة سيناء**, Shibh Yazirat Sina; en ivrit, **חצי האי סיני**) es una penínsola kon forma de triángolo invertido, ke se topa enel Medio Oryente. El Sinai pertenese a Ayifto, i tyene sus limitos al nord kon la mar Mediterraneo, al oeste kon el Kanal de Suez, al este, kon la frontiera kon Israel (la kuala la separa del desyerto del Negev), al noreste kon la Franja de Gaza i al sud kon la mar Kolorada. Su vértise del sud se mete en esta mar i kria dos golfos enel mismo; al oeste el golfo de Suez i al este el golfo de Eilat o golfo de Aqaba. En la peninsola se topa Har Sinai, ande los djudios resivieron la Tora de El Dio i el desyerto ande andaron por 40 anyos dospues de salir de Ayifto, antes de entrar en la Tyerra de Israel.

Kateggoría:Vikipedya:Artikolos kon grafia ladina
Kateggoría:Ayifto
ESefarad.com

**eSefarad.com** es un portal web arjentino kriado por los espozos Liliana i Marcelo Benveniste kon el buto de azer konosiensya de la kultura, la erensia sefardi i la lingua djudeo-espanyola, endemas de haber de las diferentes komunitas sefardis del mundo. El portal tiene munchos artikolos en lingua djudeo-espanyola i en lingua kastilyana.

## Referensias


## Atamientos eksternos
*Priméra oja de eSefarad

Kateggoría:Kultura Sefardi
Kateggoría:Arjentina
Kateggoría:Vikipedya:Artikolos kon grafia ladina
Kal de Hijar

El **Kal de Hijar** es un kal ke se topa en la sivdad espanyola de Hijar, en la Komunidad otonoma de Aragon.

Desde la Ekspulsion de los djudios de Espanya, el kal es uzado komo la Kilisia de San Antón en Hijar. Se dize ke la komunita de Híjar era de 32 famiyas en la anyada de 1481, dospués de pogromos i ekspulsiones. Antes de la ekspulsion, en 1492, la komunita era konosida por sus artesanos i sofrim ekspertos en azer livros. Híjar fue endemas un sentro grande kon una de las primeras emprimeríyas djudias. La frágua es una de las amijormente konservadas fráguas de esnogas en la Peninsola Iberika, dospués de las de Toledo, Kordova i Tomar.

## Referensias


Kateggoría:Vikipedya:Artikolos kon grafia ladina
Kateggoría:Esnogas
Kateggoría:Híjar
Bet Midrash

Es yamada **Bet Midrash** (en ivrit **בית מדרש**‎; en plural *batei midrash*) a la kamareta de estudios (sinyifika literalmente "Kaza de Enterpretasiyon" o "Kaza de Ambezamyénto") relijiozos. Fonksiona de manera distinta a un kal, anke munchas esnogas son uzadas komo batei midrash i munchos batei midrash son uzados para meldar. El biervo en arabo **مدرسة‎** ("mádrasa") viene de la misma raiz semetika. Jeneralmente tienen livros komo tomos del Talmud, Mishna, Shulhan Aruh, Mishné Torá, Siddurim, i Sifrei Torá, mezas i siyas.

## Ver endemas
* Esnoga
* Kolel
* Midrasha
* Yeshiva

Kateggoría:Vikipedya:Artikolos kon grafia ladina
Katēggoría:Djudaismo
Katēggoría:Yeshivot